Salamaik datang di program pantun pertama secara live di twitter.. inilah dia #PantunMinang
#PantunMinang hadir di timeline dunsanak tiok rabu malam mulai jam 9 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan main #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. Usahokan #PantunMinang nan sanak buek pas 140 karakter tamasuak hashtagnyo #PantunMinang. Buliah dimentionkan, buliah indak.
4. #PantunMinang yang dibuek, sesuaikan dengan tema. Tema diumumkan jam 9, sekaligus menandai mulainyo #PantunMinang.
5. Indak sadolah #PantunMinang bisa di-RT. Kalau di RT sadonyo kanai limit tweet. Jadi nan ndak di RT jan bakaciak hati lo
6. Untuak dunsanak nan ndak ikuik #PantunMinang jan dicopas #PantunMinang sanak kito. Gunoan fitur retweet/RT di twitter.
[sws_pullquote_left]
Untuak malam kini (24 Juli 2013) #PantunMinang nyo diagiah tema “Karambia” [/sws_pullquote_left]
- Iko namonyo karambia mudo | yo lamak diminum wakatu babuko | jikok dunsanak indak puaso | tangguang lah nantik di dalam narako – @jeffryszn
- karambia mudo makan jo pisang | amakan basamo tetangga subalah | sabalun kito mulai #PantunMinang | elok kito baco bismillah – @ie_moet91
- Karambiah dimakan jo katan itam | dimakannyo di hari pagi | ko dapek suami jan lah nan itam | insyaallah yang cocok di hati – @iswesialthof
- Jalan – jalan ka pariaman | banyak karambia nan dicaliak | uda batato bukannyo pareman | koh dek bagaya se mah diak – @dedipeem
- makan katan pakai karambia | sagu dimakan dek kudo | basobok mantan kaki manggigia | ragu dek inyo baok escudo – @varfando
- Latiah puaso dihari hangek | yo lamak babuko jo karambia mudo | yo malang bakulik kalek | nampaknyo pas galak sajo – @NickGhawa
- Karambia mudo jo daun pandan | sabana indah jadi pabukoan | alah tibo di tangah ramadhan | amal ibadah mari ditingkek an – @vinotm
- Nembak buruang di ateh tang karambia | jatuah ka tanah dimakan buayo | nampak buyuang manuang di tapi aia | takana badan sadang manjomblo – @Biee_putra
- babuko jo karambia siso | dimakan sambia jongkok | percuma se uda puaso | kalau uda tetap marokok – @tifaniirdi
- Apo guno karambia | karambia tuk di ambiak santan nyo | apolah guno janji hanyo di bibia | kok ndak adoh nampak bukti nyo – @setriosa
- babuko minum aia karambia mudo | supayo manih batambah jo gulo | hai kawan generasi mudo | marilah kito tadarus ka musajik basamo – @thaatan
- Karambia bagulo lawang | lasuahnyo waktu babuko | walau di rantau marando tagang | hari rayo pulang juo – @damnoise
- Babuko pakai aia karambia | dipasan agak saoto | Itu sia nak gadih nan bacilalek diateh bibia | manih roman nyo manaduahan mato – @PanglimaKelam1
- Ado baruak mancari karambia | Nyo pai ka tangah hutan | Kok bapantun indak mambayia | Tapi selalu jadi rebutan – @BredRandy
- Rancak hijaunyo karambia mudo| Tambuahnyo Rimbun Satandan Labek | Rancak Bulanko Mancari Pahalo | Nilainyo Lipek Balipek – @yunanda86
- karambia mudo dibalah duo | dicigok isinyo sabana taba | iko inyo anak rang mudo | nan iduik nyo inggok co laba laba – @Dede_IRawan07
- Karambia satandan labek | baminyak tangah kuali | Disangko lai ka mandapek | kironyo manggigik jari – @febi_amertha
- Bubua otak-otak kuah tangguli, karambia mudo pakai gulo,galak gadang uda tangah hari, eh disalo gigi nyo ado lado – @Yelly7393
- baruak piaman maambiak karambia | karambia dimasak jadi palai | sholat wajib jan hanyo di bibia | karajoan tapek waktu bia dak lalai – @dhoaidil
- karambia mudo tumbuah di tangah lauik | anak abak maambuih tungau | kok dompet bialah kempuik | tapi hati ndak buliah galau – @FerisyaIR
- Lamang tapai jo karambia mudo | Makan basamo di buko puaso | Indak Paralu uda kayo | asal kan lai Rajin bausaho – @reyaalvionitha
- karambia jatuah di alang-alang | diambiak urang Muaro Peti | Lah malam adiak alun pulang | Rusuah hati uda mananti – @akbarcipto
- Karambia di cari ka pariaman | dapeknyo limo duo ditinggakan | lah uda nanti sapanjang jaman | kironyo undangan nan adiak titipkan – @tyok20
- Batang karambia condong ka lauik | dipaga jo paga basi | muko sadiah kaniang bakaruik | dek ulah saku indak barisi – @yudikitiank
- Karambia tumbuah di muaro | Dibaok ka padang lua | Kalau ingin pabukoan nan sero | Cubolah sarikayo talua – @zelvi_s
- Karambia mudo ditambah gulo | auih hilang salero lapeh | Babini duo jan dicubo | Awak tauncang pitih tandeh – @AbahJempol
- Karambia dari nagari subarang | Dibali urang dari padang lua | Walau iduik nan sagalo kurang | Jan sampai budi nan tajua – @__Fikri
- Pohon karambia pohon ketumbar | kaduonyo samo samo rindang | anak rantau pulang ka sumbar | cuma untuak mangicok dendeng jo randang – @PU_sako
- Aia karambia jo bakwan | menu babuko di rumah kawan | Bialah diak status kito sebatas bakawan | asa tiok sahur ambo dijagoan – @PanglimaKelam1
- waktu babuko lamaknyo minum aia karambia mudo | minumnyo smo pcar tercinta | jan disio-sio an maso mudo | demi meraih cita cita – @EndaScounDrel
- pai bali karambia ka pariaman | ndak lupo singgah di kadai sari | Bia bntuak awak pareman | tapi hati lunak co mayangsari – @yodi_warizka
- Jalan-jalan ka koto tuo | pai mambali karambia mudo | Bialah abih pitih dek buko basamo | asa lai sobok jo kawan lamo – @afifahdwiputrii
- Buko puaso jo karambia mudo | Indak salamak aia gulo | Kecek urang tuo-tuo | Ndak usah bamain cinto – @azmizuhairi
- karambia mudo diminum ajo | ndak cukuik buliah batmbuah | gadih minang harus rajin karajo | bia ndak dikecek an rancak di labuah – @ie_moet91
- Karambia dibalah duo | dicukia jadi santan | iko sipek urang mudo-mudo | urang tarawiah nyo duduak di jembatan – @agungprtmaaa
- karambia mudo dipanjek baruak | pahilang hauih jo lapa | tamanuang uda di suduik | mancaliak rumah adiak ado marawa – @oksaperdana
- karambia mudo dicampua fanta | tambah lamak kalo pakai susu | namonyo puaso manahan lapa | jan dituruik an hawa nafsu – @nandagusra
- Karambia mudo babuko puaso | Sero bana palapeh dahago | Dunia ko hanyo samantaro | Amal Soleh juo nan maantaan ka sarugo – @JustUdaDian
- makan karambia siap taraweh | taraweh banyak urang tuo tuo | klo jd bini jan pamaleh | bia capek disayang mintuo – @Indyuztan
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn